Paġna Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew bil-posta, bin-numru ta' referenza M.6800 — PRSfM/STIM/GEMA/JV, fl-indirizz li ġej: L-iżvilupp ta' mentalità intraprenditorjali jista' jkollu benefiċċji konsiderevoli għaċ-ċittadini kemm fil-ħajja professjonali tagħhom kif ukoll f'dik privata. L-intraprenditorija fl-edukazzjoni u t-taħriġ tista' trawwem l-impjegabbiltà, l-impjieg indipendenti u ċ-ċittadinanza attiva, kif ukoll istituzzjonijiet għall-edukazzjoni u t-taħriġ orjentati lejn l-estern u adattabbli. L-intraprenditorija fl-edukazzjoni u t-taħriġ għandhom jimmiraw li jipprovdu lil kull min qed jitgħallem, irrispettivament mis-sess, l-isfond soċjo-ekonomiku jew ħtiġijiet speċjali, il-ħiliet u l-kompetenzi meħtieġa biex jibni mentalità u kapaċità intraprenditorjali. L-intraprenditorija fl-edukazzjoni u t-taħriġ tista' wkoll tagħti lil min qed jitgħallem il-ħiliet, il-kompetenzi u s-sostenn meħtieġa għall-ħolqien ta' intrapriżi ġodda, pereżempju fil-forma ta' SMEs u intrapriżi soċjali. Minbarra l-ħiliet bażiċi bħall-ħila tal-qari u l-ħila fil-kompetenzi aritmetiċi u matematiċi, l-intraprenditorija teħtieġ l-iżvilupp gradwali ta' firxa ta' kompetenzi, li jibda minn età bikrija. Dawn jinkludu, pereżempju, il-kreattività u sens ta' inizjattiva; il-ħila li wieħed isolvi l-problemi u li jaħseb b'mod kritiku; it-teħid ta' deċiżjonijiet u ta' riskji; l-adattabbiltà u l-perseveranza; l-awtodixxiplina u sens ta' responsabbiltà; il-ħila fit-tmexxija u ta' ħidma fi grupp; il-ħila li wieħed jippjana u jorganizza; li wieħed jifhem il-kuntest soċjali, ekonomiku u kulturali; u ħiliet fil-lingwi u l-kapaċità tal-persważjoni. Il-ħiliet u l-kompetenzi intraprenditorjali għandhom jiġu indirizzati fil-livelli kollha tal-edukazzjoni u t-taħriġ u, kemm jista' jkun, fil-kurrikulu kollu b'mod li jippermetti l-iżvilupp kontinwu tagħhom, b'attenzjoni għall-kisba ta' riżultati ta' tagħlim intraprenditorjali. L-istituzzjonijiet tal-edukazzjoni u t-taħriġ għandhom huma stess iħabirku biex ikunu aktar kreattivi u innovattivi, b'reazzjoni għal ambjent li qed jinbidel rapidament xprunat mit-teknoloġija, il-globalizzazzjoni u l-ħtiġiet għal kompetenzi li jevolvu. L-għalliema, min iħarreġ u l-mexxejja edukattivi għandhom ikunu inkoraġġuti jrawmu ħiliet, kompetenzi u mentalità intraprenditorjali, filwaqt li l-istituzzjonijiet għandhom joffru ambjenti ta' tagħlim kreattivi u innovattivi u jħeġġu attivament l-involviment fil-komunità inġenerali. Sħubijiet bejn l-istituzzjonijiet tal-edukazzjoni u t-taħriġ u n-negozji, b'mod partikolari l-SMEs, jistgħu jgħinu biex titrawwem kooperazzjoni aktar mill-qrib bejn id-dinja tal-edukazzjoni u t-taħriġ u d-dinja tax-xogħol. In-negozji u l-organizzazzjonijiet tan-negozji għandhom għalhekk jiġu mħeġġa jappoġġaw l-intraprenditorija fl-edukazzjoni u t-taħriġ, pereżempju permezz tal-provvediment ta' pjattaformi fiżiċi jew virtwali mfassla biex jippromwovu sħubijiet bħal dawn u tagħlim ibbażat fuq ix-xogħol. L-integrazzjoni tat-trianglu tal-għarfien bejn l-edukazzjoni, ir-riċerka u l-innovazzjoni - bħal dik appoġġata mill-Istitut Ewropew tal-Innovazzjoni u t-Teknoloġija (EIT) - ittejjeb il-proċess tat-tagħlim, billi jistimola l-ħsieb kreattiv u attitudnijiet u approċċi innovattivi li spiss jirriżultaw fil-ħolqien ta' intrapriżi ġodda. Attivitajiet ta' edukazzjoni u taħriġ fil-livell ta' masters u ta' dottorat, bħal dawk li jsiru mill-Komunitajiet tal-Għarfien u l-Innovazzjoni tal-EIT, jgħinu wkoll biex jippromwovu l-iżvilupp ta' ħiliet relatati mal-innovazzjoni, it-titjib ta' ħiliet u kompetenzi maniġerjali u intraprenditorjali u l-mobilità tar-riċerkaturi u l-istudenti. It-tagħlim mhux formali u informali, kif ukoll attivitajiet volontarji, jistgħu wkoll jagħtu kontribut importanti għall-iżvilupp ta' ħiliet, kompetenzi u mentalitajiet intraprenditorjali. Iħeġġu l-iżvilupp ta' approċċ koordinat għall-edukazzjoni intraprenditorjali tul is-sistema kollha tal-edukazzjoni u t-taħriġ, inkluż pereżempju permezz tal-kollegament tal-ministeri tal-edukazzjoni u ministeri rilevanti oħrajn, tal-faċilitazzjoni għall-involviment tan-negozji u tal-intraprendituri - kif ukoll tas-settur mingħajr skop ta' profitt - fil-livelli kollha ta' ppjanar u ta' implimentazzjoni (inklużi sħubijiet bejn l-istituzzjonijiet tal-edukazzjoni u t-taħriġ u n-negozji), u permezz tal-inkoraġġiment ta' evalwazzjoni u monitoraġġ speċifiċi. Jippromwovu l-inklużjoni ta' ħiliet u kompetenzi intraprenditorjali fil-programmi inizjali tal-edukazzjoni għall-għalliema/ħarrieġa kif ukoll waqt l-iżvilupp professjonali kontinwu. Jiżviluppaw sinerġiji bejn l-edukazzjoni u t-taħriġ intraprenditorjali u l-pariri dwar il-karrieri bħala appoġġ għall-kisba tal-kompetenza importanti tal-intraprenditorija u bħala riflessjoni tal-ħolqien ta' impriżi bħala possibbiltà ta' karriera. Jappoġġaw inizjattivi ta' intrapriża għall-istudenti, pereżempju billi jinkoraġġixxu l-ħolqien ta' ambjenti ta' tagħlim xierqa, l-għoti ta' pariri siewja dwar il-karrieri fil-livelli kollha tal-edukazzjoni u t-taħriġ u - b'mod partikolari fl-oqsma tal-edukazzjoni għolja u l-edukazzjoni u taħriġ vokazzjonali (ETV) - id-disponibbiltà ta' mentoring u inkubaturi għal intraprendituri aspiranti. Jiffaċilitaw u jistimolaw l-involviment ta' intraprendituri fil-proċess tat-tagħlim, kif ukoll jieħdu mill-esperjenza ta' dawk diġà gradwati, pereżempju billi jiġu mistiedna intraprendituri f'istituzzjonijiet tal-edukazzjoni u t-taħriġ biex jiddiskutu l-esperjenzi tagħhom ma' studenti, għalliema u ħarrieġa jew billi jingħataw opportunitajiet għal tagħlim, traineeships u apprendistati bbażati fuq ix-xogħol. Jużaw, fejn ikun possibbli, informazzjoni dwar is-sitwazzjoni tal-gradwati meta ssir valutazzjoni tal-kwalità u l-effikaċja tal-edukazzjoni u t-taħriġ intraprenditorjali. Jippromwovu esperjenzi intraprenditorjali prattiċi, bħalma huma sfidi ta' kreattività, bidu ta' impriżi, simulazzjonijiet ta' negozju jew tagħlim ibbażat fuq proġetti intraprenditorjali, waqt li titqies il-ħtieġa ta' approċċ rilevanti għall-età. Jinnotaw il-ħidma li ssir mill-Grupp ta' Ħidma Tematiku dwar l-Edukazzjoni fl-Intraprenditorija. Jappoġġaw l-istituzzjonijiet tal-edukazzjoni għolja (HEIs) fl-isforzi tagħhom biex jiżviluppaw miżuri mmirati għall-ġestjoni ta' bidliet istituzzjonali u aktar żvilupp organizzattiv, b'mod partikolari fir-rigward tal-promozzjoni ta' mentalità aktar intraprenditorjali u innovattiva. Iħeġġu d-disponibbiltà ta' servizzi li jassistu lill-iskejjel u l-istituzzjonijiet u min jipprovdi l-ETV u t-tagħlim għall-adulti biex isibu sħab mid-dinja tan-negozju u l-intraprendituri soċjali. Iħeġġu sforzi mill-istituzzjonijiet tal-ETV biex jappoġġaw il-ħolqien ta' intrapriżi minn studenti permezz tal-iskambju ta' prattiki tajbin u l-intensifikazzjoni ta' rabtiet ma' intrapriżi kummerċjali u soċjali. Jippromwovu d-disponibbiltà u l-aċċess għal programmi ta' apprendistat u inizjattivi oħrajn ta' tagħlim bbażati fuq ix-xogħol li għandhom dimensjoni intraprenditorjali. Iħeġġu lil min jipprovdi tagħlim għall-adulti biex, fejn ikun possibbli, jintegraw il-ħiliet u l-kompetenzi intraprenditorjali fit-tagħlim eżistenti jew permezz ta' korsijiet speċifiċi. Jiffaċilitaw l-iskambju ta' ideat u prattiki tajba fil-livell nazzjonali u Ewropew - pereżempju permezz tal-Grupp ta' Ħidma dwar Ħiliet Trasversali "ET 2020" - bil-ħsieb li tittejjeb l-intraprenditorija fl-edukazzjoni u t-taħriġ. Jesploraw il-valur miżjud tal-iżvilupp ta' strument għaċ-ċittadini fil-livell Ewropew għall-awtovalutazzjoni tal-kompetenza fl-intraprenditorija, inkluż l-identifikazzjoni ta' xi strumenti simili li huma attwalment disponibbli. Jippromwovu l-edukazzjoni fil-ħiliet u l-kompetenzi intraprenditorjali għall-għalliema u l-ħarrieġa, pereżempju permezz ta' proġetti li jlaqqgħu flimkien netwerks ta' għalliema u ħarrieġa u li jinkoraġġixxu l-kontribut ta' intraprendituri proprja, jew permezz tal-iżvilupp ta' korsijiet jew riżorsi ġodda, inkluż permezz tat-tagħlim diġitali u t-tagħlim bl-Internet. Fil-kuntest tal-implimentazzjoni tal-Garanzija għaż-Żgħażagħ, jesploraw modi sabiex jiggwidaw liż-żgħażagħ lejn l-attivitajiet intraprenditorjali permezz ta' taħriġ rilevanti, filwaqt li titjieb il-kooperazzjoni bejn l-istituzzjonijiet tal-edukazzjoni u t-taħriġ u d-dinja tax-xogħol sabiex jidentifikaw żgħażagħ li jistgħu jibbenefikaw mill-Iskema, tingħata promozzjoni lit-tagħlim intraprenditorjali għall-parteċipanti fl-Iskema u jiġi identifikat il-bidu ta' negozji bħala karriera potenzjali. Iqisu kif l-aħjar jużaw riżorsi Ewropej oħrajn bħall-Fond Soċjali Ewropew b'appoġġ għall-promozzjoni tal-intraprenditorjat fl-edukazzjoni u t-taħriġ. Jappoġġaw il-kooperazzjoni bejn l-intraprendituri u l-istituzzjonijiet tal-edukazzjoni u t-taħriġ bil-ħsieb li jiġu żviluppati soluzzjonijiet edukattivi innovattivi, pereżempju permezz ta' kompetizzjonijiet u inkubaturi. Jappoġġaw il-kooperazzjoni u l-iskambji ma' netwerks u organizzazzjonijiet fil-livell reġjonali, nazzjonali u dak Ewropew, li jistgħu joffru esperjenza u għarfien espert fit-tisħiħ tal-intraprenditorija fl-edukazzjoni u t-taħriġ u fl-iżvilupp ta' strumenti u metodoloġiji mfassla biex jippromwovu l-intraprenditorija bħala kompetenza importanti. Filwaqt li jqisu l-ħidma li saret mill-Grupp ta' Esperti dwar id-Data u l-Indikaturi tat-Tagħlim u l-Kompetenza Intraprenditorjali, u bl-involviment xieraq tal-Grupp Permanenti dwar Indikaturi u Punti ta' Referenza, jesploraw aktar is-siwi u l-possibbiltà li jiġu ddefiniti indikaturi dwar l-edukazzjoni fl-intraprenditorija biex tissaħħaħ il-bażi tal-evidenza u bħala appoġġ fl-identifikazzjoni tal-oqsma tal-aħjar prattika. Jesploraw il-potenzjal għall-iżvilupp ta' strumenti diġitali u fuq l-Internet bla ħlas u miftuħa għal kulħadd, li jsaħħu l-kisba ta' ħiliet u kompetenzi intraprenditorjali u innovattivi, u jesploraw il-kooperazzjoni mal-komunità tal-"open source" biex jippromwovu strumenti kummerċjali bla ħlas, kif ukoll taħriġ għal dawk l-istrumenti. Jippromwovu sinerġiji mas-settur tar-riċerka u l-innovazzjoni, bil-ħsieb li jinkoraġġixxu inizjattivi maħsuba għall-iżvilupp u t-twessigħ ta' ħiliet u kompetenzi intraprenditorjali. Jisfruttaw, fejn ikun xieraq, il-potenzjal intraprenditorjali tal-edukazzjoni għolja, billi jiġu identifikati fatturi abilitanti f'termini kurrikulari, ekstrakurrikulari u istituzzjonali, permezz tal-promozzjoni aktar mifruxa ta' dawn fl-HEIs u f'livelli oħra tal-edukazzjoni u bl-użu ta' studji rilevanti dwar l-appoġġ għal tali potenzjal. Jikkunsidraw ir-rwol u l-impatt tal-Forum Università-Negozju, b'mod partikolari r-rakkomandazzjoni tal-Pilastru intraprenditorjali tiegħu, bil-ħsieb li jiġu żviluppati approċċi innovattivi u jitrawmu skambji dwar suġġetti b'rabta mal-intraprenditorija f'salib it-toroq bejn l-universitajiet u n-negozji. Jappoġġaw l-użu ta' netwerks u l-iżvilupp ta' proġetti għal għalliema u ħarrieġa fl-edukazzjoni intraprenditorjali, pereżempju permezz tal-pjattaformi eTwinning u EPALE. Jesploraw il-potenzjal tal-Forum Ewropew għall-Impriżi dwar it-Taħriġ Vokazzjonali, b'mod partikolari billi jikkunsidraw ir-riżultati u r-rakkomandazzjonijiet tiegħu rigward intraprenditorija, kif ikun adatt. Fi ħdan l-Alleanza Ewropea għall-Apprendistati, iħeġġu inizjattivi għall-iżvilupp u t-twessigħ ta' ħiliet u kompetenzi intraprenditorjali fil-kuntest ta' programmi ta' apprendistat u ta' tagħlim ieħor ibbażat fuq ix-xogħol. Iżżid il-bażi ta' evidenza dwar l-edukazzjoni intraprenditorjali permezz ta' studji rilevanti, bħar-rapport tematiku Eurydice ippjanat għall-2015. tiżgura l-koordinazzjoni interna meħtieġa sabiex l-oqsma kollha tal-edukazzjoni u t-taħriġ ikunu involuti fis-segwitu għal dawn il-konklużjonijiet. Il-Qorti Distrettwali ta' Riga fis-17 ta' Diċembru 2014 iddeċidiet li tiddikjara lil JSC OGRES KOMERCBANKA f'likwidazzjoni (reġistrazzjoni #40003150023) insolventi u ħatret l-amministratur Raivo Sjademe. Ir-Regolament tal-Parlament Ewropew u tal-Kunsill li jistabbilixxi l-Korp Volontarju Ewropew ta' Għajnuna Umanitarja — "Voluntiera tal-Għajnuna tal-UE" (minn hawn 'il quddiem imsejjaħ "l-inizjattiva Voluntiera tal-Għajnuna tal-UE") jistabbilixxi qafas għal kontribuzzjonijiet konġunti minn voluntiera Ewropej biex jappoġġjaw u jikkumplimentaw l-għajnuna umanitarja fil-pajjiżi terzi. L-objettiv tiegħu huwa li jikkontribwixxi għat-tisħiħ tal-kapaċità tal-Unjoni li tipprovdi għajnuna umanitarja bbażata fuq il-ħtiġijiet immirata lejn il-protezzjoni tal-ħajjiet, il-prevenzjoni u t-taffija tat-tbatija umana u l-preservazzjoni tad-dinjità tal-bniedem u għat-tisħiħ tal-kapaċitajiet u r-reżiljenza tal-komunitajiet vulnerabbli jew milquta minn diżastri f'pajjiżi terzi, partikolarment permezz tat-tħejjija għad-diżastri, it-tnaqqis tar-riskji ta' diżastri, u t-tisħiħ tal-kollegament bejn is-sokkors, ir-riabilitazzjoni u l-iżvilupp. Għandu l-għan ukoll li jżid u jtejjeb il-kapaċità tal-Unjoni li tipprovdi għajnuna umanitarja permezz tat-titjib tal-koerenza u l-konsistenza tal-volontarjat fl-Istati Membri sabiex jittejbu l-opportunitajiet għaċ-ċittadini tal-Unjoni biex jipparteċipaw f'attivitajiet u operazzjonijiet ta' għajnuna umanitarja. F'dan il-qafas, is-sejħa għal proposti attwali se tipprovdi finanzjament permezz ta' appoġġ għal azzjonijiet immirati lejn it-tisħiħ tal-kapaċità ta' organizzazzjonijiet ospitanti prospettivi li jħejju u jirrispondu għal kriżijiet umanitarji. Barra dan, se tipprovdi appoġġ għal azzjonijiet immirati lejn it-tisħiħ tal-kapaċità teknika ta' organizzazzjonijiet mittenti prospettivi li jipparteċipaw fl-inizjattiva Voluntiera tal-Għajnuna tal-UE. L-objettiv ta' din is-sejħa huwa li jissaħħu l-kapaċitajiet tal-organizzazzjonijiet mittenti u ospitanti maħsuba li jipparteċipaw fl-inizjattiva Voluntiera tal-Għajnuna tal-UE u li tiġi żgurata l-konformità mal-istandards u l-proċeduri dwar il-voluntiera kandidati u l-Voluntiera tal-Għajnuna tal-UE. B'din is-sejħa l-Kummissjoni Ewropea biħsiebha tikseb ir-riżultati li ġejjin: It-tisħiħ tal-kapaċitajiet ta' massimu ta' 100 organizzazzjoni mittenti u ospitanti fl-oqsma li ġejjin: Il-ġestjoni tar-riskji ta' diżastri, it-tħejjija u r-reazzjoni kif ukoll il-kollegament tas-sokkors, ir-riabilitazzjoni u l-iżvilupp, Il-ġestjoni tal-voluntiera skont l-istandards u l-proċeduri għall-ġestjoni tal-voluntiera kandidati u l-Voluntiera tal-Għajnuna tal-UE, It-tisħiħ tal-volontarjat lokali fil-pajjiżi terzi, Il-kapaċitajiet għas-sottomissjoni għal ċertifikazzjoni, inkluż il-kapaċità amministrattiva, Għodod u metodi tal-valutazzjoni tal-ħtiġijiet f'livell lokali, Il-bini ta' sħubijiet bl-għan li jiġu żviluppati proġetti konġunti fil-kuntest tal-inizjattiva Voluntiera tal-Għajnuna tal-UE, Il-komunikazzjoni tal-prinċipji dwar l-għajnuna umanitarja tal-Unjoni Ewropea maqbula fil-Kunsens Ewropew dwar l-Għajnuna Umanitarja u ż-żieda tal-livelli ta' sensibilizzazzjoni u viżibilità tal-għajnuna umanitarja tagħha. L-istima tal-baġit totali allokat għall-kofinanzjament ta' proġetti hija ta' EUR 6 948 000. Għall-ewwel sessjoni (il-proġetti sottomessi sal-1.4.2015) huwa previst l-użu ta' 70 % tal-ammont disponibbli għall-proġetti (EUR 4 863 600), 30 % (EUR 2 084 400) ikunu disponibbli għat-tieni skadenza fl-1.9.2015. L-għotja massima tkun ta' EUR 700 000. It-talbiet għal għotjiet taħt il-EUR 100 000 ma jiġux ikkunsidrati għall-finanzjament. L-Aġenzija qed tistenna li tiffinanzja 20 proposta. L-Aġenzija tirriserva d-dritt li ma tiddistribwixxix il-fondi kollha disponibbli fiż-żewġ sessjonijiet. L-applikazzjonijiet għandhom jikkonformaw mar-rekwiżiti li ġejjin: iridu jintbagħtu mhux aktar tard mill-iskadenza għas-sottomissjoni tal-applikazzjonijiet imsemmija fit-Taqsima 3 tas-sejħa għal proposti attwali, iridu jiġu sottomessi bil-miktub bl-użu tal-formola tal-applikazzjoni elettronika, iridu jiġu abbozzati f'waħda mil-lingwi uffiċjali tal-UE, l-applikazzjonijiet iridu jiġu sottomessi elettronikament bl-użu tal-formola uffiċjali tal-applikazzjoni u jridu jiġu akkumpanjati mid-dokumenti kollha msemmija fuq is-sit elettroniku fejn il-formola tal-applikazzjoni hija disponibbli. In-nuqqas ta' konformità ma' dawn ir-rekwiżiti jwassal għan-nuqqas ta' aċċettazzjoni tal-applikazzjoni għal evalwazzjoni ulterjuri. Sabiex tiġi sottomessa applikazzjoni, l-applikanti u s-sħab iridu jipprovdu l-Kodiċi tal-Identifikazzjoni tal-Parteċipanti (PIC) tagħhom fil-formola tal-applikazzjoni. Il-PIC jista' jinkiseb bir-reġistrazzjoni tal-organizzazzjoni fil-Faċilità ta' Reġistrazzjoni Unika (URF) li tinsab fuq il-Portal tal-Parteċipanti fl-Edukazzjoni, l-Awdjoviżiv, il-Kultura, iċ-Ċittadinanza u l-Volontarjat. Il-Faċilità ta' Reġistrazzjoni Unika hija għodda kondiviża minn servizzi oħra tal-Kummissjoni Ewropea. Jekk applikant jew sieħeb diġà għandu PIC li ntuża għal programmi oħrajn (pereżempju l-programmi ta' riċerka), l-istess PIC ikun validu għas-sejħa għal proposti attwali. Il-Portal tal-Parteċipanti jippermetti li l-applikanti u s-sħab itellgħu jew jaġġornaw l-informazzjoni relatata mal-istatus legali tagħhom u jehmżu d-dokumenti legali u finanzjarji mitluba. Ara t-Taqsima 14.2 għal aktar informazzjoni. L-applikazzjonijiet li jikkonformaw mal-kriterji li ġejjin ikunu s-suġġetti ta' evalwazzjoni fil-fond. Il-proposti għall-attivitajiet ta' Assistenza teknika kif ukoll għall-Bini ta' kapaċitajiet, iridu jiġu sottomessi minn: organizzazzjonijiet nongovernattivi mingħajr skop ta' qligħ iffurmati skont il-liġi ta' Stat Membru u li l-kwartieri tagħhom jinsabu fl-Unjoni; jew korpi legali pubbliċi ta' karattru ċivili rregolati skont il-liġi ta' Stat Membru; jew il-Federazzjoni Internazzjonali tas-Soċjetajiet Nazzjonali tas-Salib l-Aħmar u tan-Nofs Qamar Aħmar. L-applikanti (Organizzazzjonijiet applikanti — koordinaturi) — fl-iskadenza speċifikata għas-sottomissjoni tal-proposti tagħhom - għandu jkollhom tal-inqas ħames snin esperjenza ta' attività fil-qasam tal-għajnuna umanitarja. L-entitajiet legali stabbiliti fil-pajjiżi li ġejjin biss huma eliġibbli: l-Istati Membri tal-Unjoni Ewropea: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, il-Pajjiżi l-Baxxi, il-Polonja, il-Portugall, ir-Rumanija, is-Slovakkja, is-Slovenja, Spanja, l-Isvezja, ir-Renju Unit. Sabiex tiġi vvalutata l-eliġibbiltà tal-applikant, huma mitluba d-dokumenti ta' sostenn li ġejjin: L-organizzazzjonijiet sħab iridu jkunu: nongovernattivi u mingħajr skop ta' qligħ; jew korpi rregolati bil-liġi pubblika ta' karattru ċivili; jew il-Federazzjoni Internazzjonali tas-Soċjetajiet Nazzjonali tas-Salib l-Aħmar u tan-Nofs Qamar Aħmar. l-Istati Membri tal-Unjoni Ewropea: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, il-Pajjiżi l-Baxxi, il-Polonja, il-Portugall, ir-Rumanija, is-Slovakkja, is-Slovenja, Spanja, l-Isvezja, ir-Renju Unit. Il-proġetti ta' Assistenza teknika jridu jinvolvu l-organizzazzjonijiet applikanti u dawk sħab minn tal-inqas tliet pajjiżi differenti li jipparteċipaw fil-programm, li minnhom: tal-inqas sieħeb wieħed irid ikollu minimu ta' 5 snin esperjenza fil-ġestjoni tal-volontarjat. l-Istati Membri tal-Unjoni Ewropea: l-Awstrija, il-Belġju, il-Bulgarija, il-Kroazja, Ċipru, ir-Repubblika Ċeka, id-Danimarka, l-Estonja, il-Finlandja, Franza, il-Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, il-Pajjiżi l-Baxxi, il-Polonja, il-Portugall, ir-Rumanija, is-Slovakkja, is-Slovenja, Spanja, l-Isvezja, ir-Renju Unit, Il-proġetti ta' Bini ta' kapaċitajiet iridu jinvolvu l-organizzazzjonijiet applikanti u dawk sħab minn tal-inqas sitt pajjiżi differenti li minnhom: tal-inqas tliet sħab ikunu minn pajjiżi terzi; is-sħab kollha mill-pajjiżi parteċipanti fil-programm irid ikun ilhom attivi fil-qasam tal-għajnuna umanitarja għal tal-inqas 5 snin; tal-inqas żewġt isħab minn pajjiżi terzi jridu jkunu attivi fil-qasam tal-għajnuna umanitarja; tal-inqas sieħeb wieħed mill-pajjiżi parteċipanti fil-programm irid ikun ilu attiv fil-qasam tal-ġestjoni ta' volontarjat għal tal-inqas 5 snin. Għaż-żewġ azzjonijiet, l-applikanti u s-sħab iridu jissottomettu mandat li għandu jiġi ffirmat mill-persuni awtorizzati li jidħlu f'impenji legalment vinkolanti, u b'hekk jippermettu li l-applikant jaġixxi f'isem is-sħab. L-organizzazzjonijiet applikanti u dawk sħab minn hawn 'il quddiem se jissejħu "l-Konsorzju". Organizzazzjonijiet u entitajiet oħra jistgħu jkunu involuti fl-azzjoni bħala assoċjati. Dawn l-assoċjati għandhom rwol reali fl-azzjoni (pereżempju, huma fornituri speċjalizzati tal-bini ta' kapaċitajiet u/jew assistenza teknika). Ma għandhom l-ebda relazzjoni kuntrattwali mal-Kummissjoni u mhumiex obbligati li jissodisfaw il-kriterji ta' eliġibbiltà msemmija f'din it-taqsima. Pereżempju, jistgħu jkunu kumpaniji privati għall-profitt. L-assoċjati jridu jissemmew fuq il-formola elettronika. L-assistenza teknika u l-bini ta' kapaċitajiet jistgħu jinkludu d-dimensjonijiet li ġejjin: Żvilupp organizzattiv (Intern), jiġifieri l-bini ta' kapaċitajiet u assistenza teknika għall-amministrazzjoni interna tajba tal-organizzazzjoni, Żvilupp organizzattiv (Estern), jiġifieri l-bini ta' kapaċitajiet rigward kif l-organizzazzjoni tinteraġixxi u tinvolvi ruħha ma' partijiet interessati oħrajn, tipi oħrajn ta' bini ta' kapaċitajiet ta' natura teknika u tematika speċifika rigward ir-rekwiżiti tekniċi stabbiliti bl-istandards u l-proċeduri tal-Artikolu 9 tar-Regolament (UE) Nru 375/2014 bl-għan li jiġu ċċertifikati organizzazzjonijiet mittenti u ospitanti prospettivi; u kapaċitajiet tekniċi f'setturi marbuta mal-għajnuna umanitarja. F'termini ta' metodi u għodod ta' bini ta' kapaċitajiet u assistenza teknika jistgħu jiġu kkunsidrati l-interventi li ġejjin: Interventi ffukati fuq il-ħiliet, bħal taħriġ iffukat fuq it-tibdil fl-imġiba/l-iżvilupp organizzattiv, Interventi ta' żvilupp organizzattiv li jistgħu jvarjaw minn avvenimenti ta' bini ta' tim jew irtiri ffaċilitati għal bini ta' strateġija organizzattiva u pakketti ta' konsulenza li jinkludu valutazzjonijiet tal-ħtiġijiet, serje ta' taħriġ immirat u reviżjonijiet u valutazzjonijiet organizzattivi, u l-iżvilupp, l-implimentazzjoni u l-evalwazzjoni ta' strateġija organizzattiva, Interventi ta' bini ta' sistema li jiġbru fi ħdanhom firxa ta' partijiet interessati nazzjonali u/jew lokali fl-għajnuna umanitarja li jiffukaw fuq il-bini ta' kapaċitajiet għal reazzjonijiet għal għajnuna umanitarja u/jew programmi ta' tħejjija. Jistgħu jinkludu valutazzjonijiet tal-ħtiġijiet, koordinazzjoni u faċilitazzjoni, taħriġ, eżerċizzju fi gruppi, appoġġ tekniku. L-attivitajiet appoġġjati taħt din is-sejħa, kemm għall-proġetti ta' Assistenza teknika kif ukoll għal dawk ta' Bini ta' kapaċitajiet jistgħu jinkludu dan li ġej: Studju/żjarat ta' identifikazzjoni bikrija/immappjar u analiżi Seminars/sessjonijiet ta' ħidma/konferenzi Monitoraġġ tal-impjieg/Taħriġ fuq il-post tax-xogħol Żjarat ta' skambju tal-persunal/Arranġamenti ta' ġemellaġġ Monitoraġġ u Evalwazzjoni Analiżi/valutazzjonijiet organizzazzjonali Ikkowċjar u konsulenza Irtiri ffaċilitati/bini ta' tim Korsijiet ta' taħriġ/it-taħriġ ta' dawk li jħarrġu Tagħlim mill-bogħod/webinars/Korsijiet Onlajn Miftuħa Massivi (MOOC) Skambju tal-prattika tajba/tagħlim mill-pari Eżerċizzji ta' simulazzjoni/valutazzjonijiet tar-reazzjoni It-temi koperti minn dawn l-attivitajiet jistgħu jinkludu: Għajnuna umanitarja tal-UE: funzjonament u prinċipji; Monitoraġġ u evalwazzjoni; Żvilupp tat-tmexxija; Żvilupp organizzattiv/ippjanar strateġiku/ġestjoni tal-bidla; Amministrazzjoni/ġestjoni finanzjarja/kontabilità; it-titjib tar-responsabbiltà/governanza/parteċipazzjoni; Komunikazzjoni/viżibbiltà/relazzjonijiet mal-partijiet interessati; Appoġġ attiv; Riċerka/produzzjoni ta' evidenza; ġestjoni ta' programmi u proġetti; żvilupp tal-volontarjat (Lokali); Finanzjament/ġbir ta' fondi; Netwerking/bini ta' sħubijiet u alleanzi (inkluż għall-proġetti ta' Għajnuna tal-UE futuri); Standards u proċeduri tal-Inizjattiva Voluntiera tal-Għajnuna tal-UE. Għall-proġetti tal-Bini ta' kapaċitajiet jistgħu jiġu kkunsidrati wkoll it-temi li ġejjin: Il-bini ta' kapaċitajiet tekniċi għal operazzjonijiet umanitarji li jiffukaw fuq metodoloġiji ta' valutazzjoni tal-ħtiġijiet/ġestjoni tal-informazzjoni; Ġestjoni tar-riskji ta' diżastri; Tnaqqis tar-riskji ta' diżastri/tħejjija għal diżastri; Reazzjoni għal kriżi (u s-setturi relatati); Kollegament bejn is-sokkors, riabilitazzjoni u żvilupp; Reżiljenza u adattament għat-tibdil fil-klima. Għall-ewwel skadenza tal-1.4.2015, iż-żewġ tipi ta' proġetti jridu jibdew bejn l-1 ta' Settembru 2015 u l-31 ta' Diċembru 2015, b'dewmien minimu ta' 6 xhur u dewmien massimu ta' 24 xahar. Għat-tieni skadenza tal-1.9.2015, iż-żewġ tipi ta' proġetti jridu jibdew bejn l-1 ta' Frar 2016 u l-31 ta' Mejju 2016, b'dewmien minimu ta' 6 xhur u dewmien massimu ta' 24 xahar. L-applikazzjonijiet għall-proġetti skedati biex jibqgħu operattivi għal perjodi itwal jew iqsar minn dawk speċifikati f'din is-sejħa għal proposti ma jiġux aċċettati. Ma tingħata l-ebda estensjoni għall-perjodu ta' eliġibbiltà lil hinn mid-dewmien massimu. L-applikazzjonijiet li jissodisfaw il-kriterji ta' eliġibbiltà biss jiġu kkunsidrati għal għotja. Jekk applikazzjoni titqies bħala mhux eliġibbli, ittra li tindika r-raġunijiet għal dan tintbagħat lill-applikant. L-applikanti jiġu esklużi mill-proċeduri ta' parteċipazzjoni fis-sejħa għal proposti jekk ikunu jinsabu fi kwalunkwe waħda mis-sitwazzjonijiet li ġejjin: li huma falluti jew għaddejjin minn proċedura ta' xoljiment, ta' regolament ġudizzjarju jew ta' konkordat preventiv, ta' waqfien mill-attivitajiet kummerċjali, jew li huma f'kull sitwazzjoni simili li tkun tirriżulta minn xi proċedura tal-istess għamla li tinsab fil-leġiżlazzjonijiet nazzjonali jew fir-regolamenti; huma jew persuni li jkollhom il-poter tar-rappreżentanza, teħid ta' deċiżjonijiet jew kontroll fuqhom ikunu nstabu ħatja ta' reat li jirrigwarda l-kondotta professjonali tagħhom b'sentenza ta' awtorità kompetenti ta' Stat Membru li għandha l-forza ta' res judicata; huma kienu ħatja ta' kondotta ħażina serja professjonali ppruvata b'kull mezz li l-uffiċjal tal-awtorizzazzjoni responsabbli jista' jiġġustifika inkluż b'deċiżjonijiet tal-BEI u organizzazzjonijiet internazzjonali; ma jkunux konformi mal-obbligi tagħhom relatati mal-pagament tal-kontribuzzjoni tas-sigurtà soċjali jew mal-ħlas tat-taxxi skont id-dispożizzjonijiet legali tal-pajjiż li fih huma stabbiliti jew ma' dawk tal-pajjiż tal-uffiċjal tal-awtorizzazzjoni responsabbli jew ma' dawk tal-pajjiż ta' fejn il-ftehim tal-għotja jkun sejjer jiġi eżegwit; huma jew persuni li jkollhom poteri ta' rappreżentanza, teħid ta' deċiżjonijiet jew kontroll fuqhom ikunu soġġetti għal sentenza li jkollha l-forza ta' res judicata għal frodi, korruzzjoni, involviment f'organizzazzjoni kriminali, ħasil tal-flus jew kwalunkwe attività illegali oħra, fejn din l-attività illegali hija detrimentali għall-interessi finanzjarji tal-Unjoni; huma attwalment soġġetti għal penali amministrattiva msemmija fl-Artikolu 109(1) tar-Regolament Finanzjarju. L-applikanti ma jingħatawx assistenza finanzjarja jekk, fil-kors tal-proċedura tal-għotja: ikunu soġġetti għal kunflitt ta' interess; ikunu ħatja ta' qerq fl-informazzjoni meħtieġa mill-Aġenzija bħala kundizzjoni fil-parteċipazzjoni fil-proċedura tal-għotja, jew jonqsu milli jipprovdu dik l-informazzjoni. isibu ruħhom f'waħda mis-sitwazzjonijiet ta' esklużjoni msemmija fit-Taqsima 7.1 ta' hawn fuq. Jistgħu jiġu imposti pieni amministrattivi u finanzjarji fuq l-applikanti li jkunu ħatja ta' qerq fl-informazzjoni jew jinstab li naqsu b'mod serju milli jissodisfaw l-obbligi kuntrattwali tagħhom taħt proċedura ta' għotja preċedenti. L-applikanti jridu jiffirmaw dikjarazzjoni fuq l-unur tagħhom biex jiċċertifikaw li mhumiex f'waħda mis-sitwazzjonijiet imsemmija fit-Taqsimiet 7.1 u 7.2 ta' hawn fuq billi jimlew il-formola rilevanti u jehmżuha mal-formola tal-applikazzjoni li takkumpanja s-sejħa għal proposti disponibbli fuq https://eacea.ec.europa.eu/eu-aid-volunteers/funding/ L-applikanti jridu jissottomettu dikjarazzjoni fuq l-unur tagħhom, mimlija u ffirmata, li tattesta l-istatus tagħhom bħala persuna ġuridika u l-kapaċità finanzjarja u operattiva tagħhom biex ilestu l-attivitajiet proposti. L-applikanti jrid ikollhom riżorsi ta' finanzjament stabbli u suffiċjenti biex isostnu l-attività tagħhom tul il-perjodu li waqtu l-azzjoni tkun qed titwettaq jew tul is-sena li għaliha ssir l-għotja u biex jipparteċipaw fil-finanzjament tagħha. Il-kapaċità finanzjarja tal-applikanti tiġi vvalutata abbażi tad-dokumenti ta' sostenn li ġejjin li għandhom jiġu sottomessi mal-applikazzjoni: dikjarazzjoni fuq l-unur tagħhom id-dikjarazzjonijiet finanzjarji (inkluża l-karta tal-bilanċ, il-kontijiet tal-profitt u t-telf u l-annessi) tal-aħħar sentejn finanzjarji li għalihom ikunu ngħalqu l-kontijiet il-formola tal-kapaċità finanzjarja pprovduta fil-formola tal-applikazzjoni, mimlija biċ-ċifri tal-kontabilità statutorji rilevanti, sabiex jiġu kkalkulati l-proporzjonijiet kif iddettalljat fil-formola. Abbażi tad-dokumenti sottomessi, jekk l-Aġenzija tqis li l-kapaċità finanzjarja mhijiex sodisfaċenti, hija tista': titlob aktar informazzjoni, tipproponi ftehim ta' għotja mingħajr prefinanzjament, tipproponi ftehim ta' għotja bi prefinanzjament imħallas f'pagamenti akkont, tipproponi ftehim ta' għotja bi prefinanzjament kopert minn garanzija bankarja (ara t-Taqsima 11.4 ta' hawn taħt), tirrifjuta l-applikazzjoni. L-applikanti jrid ikollhom il-kompetenzi professjonali kif ukoll il-kwalifiki xierqa meħtieġa biex ilestu l-azzjoni proposta. F'dan ir-rigward, l-applikanti jridu jissottomettu dikjarazzjoni fuq l-unur tagħhom, u jridu jimlew il-parti speċifika fil-formola tal-applikazzjoni disponibbli fuq is-sit elettroniku. L-applikazzjonijiet eliġibbli jiġu vvalutati abbażi tal-kriterji li ġejjin: Ir-rilevanza tal-proposta għall-objettivi u l-prijoritajiet tas-sejħa għal proposti. Il-punt safejn: l-objettivi huma ddefiniti b'mod ċar, realistiċi u jindirizzaw kwistjonijiet rilevanti għall-organizzazzjonijiet parteċipanti u l-gruppi tal-mira, il-proġetti juru li huma bbażati fuq valutazzjoni bir-reqqa tal-ħtiġijiet dwar il-ħtiġijiet globali għall-bini ta' kapaċitajiet indirizzati mill-proġett. Għall-proġetti ta' Bini ta' kapaċitajiet biss, huwa applikabbli kriterju tal-għotja supplimentari: is-sħab ta' proġett ta' pajjiżi terzi huma pajjiżi: identifikati bħala vulnerabbli jew suxxettibbli għal kriżi fl-Indiċi GVCA tal-Kriżijiet u l-Vulnerabbiltà tal-2014, jew l-Indiċi tal-Kriżijiet Minsija tal-2014, jew jirrappreżentaw pajjiżi ffukati fuq ir-reżiljenza fl-implimentazzjoni tal-Pjan ta' Azzjoni tar-Reżiljenza tal-UE. Il-lista tal-pajjiżi terzi hija disponibbli fuq: https://eacea.ec.europa.eu/eu-aid-volunteers/funding/ Iċ-ċarezza, il-kompletezza u l-kwalità tal-azzjoni, inklużi fażijiet xierqa għat-tħejjija, l-implimentazzjoni, il-monitoraġġ, l-evalwazzjoni u (skont kif xieraq) d-disseminazzjoni, L-adegwatezza u l-kwalità tal-metodoloġija proposta: Il-konsistenza bejn l-objettivi tal-proġetti u l-attivitajiet proposti; kollegamenti loġiċi bejn problemi identifikati, ħtiġijiet u soluzzjonijiet proposti (pereżempju Kunċett ta' Qafas Loġiku); il-fattibbiltà tal-proġett fil-perjodu ta' żmien propost, L-eżistenza u r-rilevanza tal-miżuri tal-kontroll tal-kwalità biex jiġi żgurat li l-implimentazzjoni tal-proġett tkun ta' kwalità għolja, li titlesta fil-ħin u fil-limiti tal-baġit; Il-kosteffettività: il-baġit propost huwa suffiċjenti għal implimentazzjoni tajba u l-proġett huwa mfassal biex jiżgura l-aqwa valur għall-flus. Il-punt safejn il-proġett jinvolvi taħlita xierqa ta' organizzazzjonijiet parteċipanti kumplimentari bil-profili u l-esperjenza meħtieġa biex jintlaħqu b'suċċess l-aspetti kollha tal-proġett, L-eżistenza ta' mekkaniżmi effettivi għall-koordinazzjoni u l-komunikazzjoni bejn l-organizzazzjonijiet parteċipanti. Għall-proġetti ta' Assistenza teknika biss, huwa applikabbli kriterju ta' għotja supplimentari: Il-punt safejn il-proġett propost huwa ta' benefiċċju għall-organizzazzjonijiet minn pajjiżi li ssieħbu fl-UE fl-2004 jew minn dakinhar 'il quddiem, jew organizzazzjonijiet minn pajjiżi oħrajn parteċipanti fil-programm li mhumiex rappreżentati biżżejjed fl-għajnuna umanitarja. Il-kwalità tal-miżuri għall-evalwazzjoni tal-impatt tal-proġett, L-impatt potenzjali tal-proġett fuq il-parteċipanti u l-organizzazzjonijiet sħab, waqt u wara l-ħajja tal-proġett, Il-kwalità tal-pjan ta' disseminazzjoni; l-adegwatezza u l-kwalità tal-miżuri mmirati għall-kondiviżjoni tar-riżultati tal-proġett fl-organizzazzjonijiet parteċipanti u lil hinn minnhom, Id-dimensjoni Ewropea: ir-riżultati mistennija juru l-fehim u l-kapaċità tal-applikant u s-sħab li jikkomunikaw il-prinċipji tal-Unjoni dwar l-għajnuna umanitarja miftiehma fil-Kunsens Ewropew dwar l-Għajnuna Umanitarja u li jżidu l-livelli ta' sensibilizzazzjoni u viżibbiltà tal-għajnuna umanitarja tagħha, ir-riżultati mistennija jservu l-interessi ta' għadd kbir ta' pajjiżi parteċipanti fil-programm u jistgħu jiġu riprodotti u/jew trasferiti b'mod effiċjenti lejn Stati, reġjuni jew organizzazzjonijiet oħra parteċipanti. Il-proġetti li jiksbu total ta' inqas minn 60 punt ma jiġux ikkunsidrati għal finanzjament. Il-proġetti kollha, irrispettivament mill-fatt jekk ikoprux jew le l-bini ta' kapaċitajiet jew l-assistenza teknika jiġu kklassifikati skont l-għadd ta' punti li jiksbu. Fl-eventwalità ta' għotja mill-Aġenzija, ftehim tal-għotja, abbozzat f'euro u li jniżżel fid-dettall il-kundizzjonijiet u l-livell ta' finanzjament, jintbagħat lill-benefiċjarju, u tintbagħat ukoll il-proċedura bl-għan li jiġu fformalizzati l-obbligi tal-partijiet. Iż-żewġ kopji tal-ftehim oriġinali jridu l-ewwel jiġu ffirmati mill-benefiċjarju f'isem il-konsorzju u jintbagħtu lura lill-Aġenzija minnufih. L-Aġenzija hija l-aħħar waħda li tiffirmahom. Jekk jogħġbok innota li l-għotja ma tistabbilixxix intitolament għas-snin sussegwenti. Azzjoni tista' tirċievi għotja waħda biss mill-baġit tal-UE. Fl-ebda ċirkostanza l-istess spejjeż ma għandhom jiġu ffinanzjati darbtejn mill-baġit tal-Unjoni. Biex jiġi żgurat dan, l-applikanti għandhom jindikaw fil-formola tal-applikazzjoni s-sorsi u l-ammonti ta' finanzjament tal-Unjoni riċevuti jew li għalihom tkun ġiet sottomessa applikazzjoni għall-istess azzjoni jew parti tal-azzjoni jew għall-funzjonament tagħha waqt l-istess sena finanzjarja kif ukoll kwalunkwe finanzjament ieħor riċevut jew li għalih tkun ġiet sottomessa applikazzjoni għall-istess azzjoni. Ma tista' tingħata l-ebda għotja b'mod retrospettiv għal azzjonijiet li diġà jkunu tlestew. Kofinanzjament ifisser li r-riżorsi meħtieġa biex titwettaq l-azzjoni jistgħu ma jiġux ipprovduti bis-sħiħ mill-għotja tal-UE. Il-kofinanzjament tal-azzjoni jista' jieħu l-forma ta': riżorsi proprji tal-benefiċjarju, dħul iġġenerat mill-azzjoni, kontribuzzjonijiet finanzjarji minn partijiet terzi. L-istima tal-baġit tal-azzjoni għandha tiġi mehmuża mal-formola tal-applikazzjoni. Fil-bilanċ irid ikollha mniżżla d-dħul u n-nefqa. Il-baġit għandu jitfassal fl-euro. Meta l-implimentazzjoni tal-azzjoni teħtieġ l-għoti ta' kuntratti tal-akkwist, il-benefiċjarju jrid jagħti l-kuntratt lill-offerta bl-aħjar valur għall-flus jew l-inqas prezz, jevita kunflitti ta' interess u jżomm id-dokumentazzjoni għall-eventwalità ta' awditu. Fl-eventwalità ta' akkwist li jaqbeż is-EUR 60 000, il-benefiċjarju jrid josserva regoli speċjali kif imsemmi fil-ftehim tal-għotja anness mas-sejħa. Barra dan, il-benefiċjarju huwa mistenni li jiddokumenta b'mod ċar il-proċedura tas-sejħa għall-offerti u jżomm id-dokumentazzjoni għall-eventwalità ta' awditu. Is-sottokuntrattar, jiġifieri l-esternalizzazzjoni ta' kompiti jew attivitajiet speċifiċi li jagħmlu parti mill-azzjoni kif deskritt fil-proposta u li ma jistgħux jitwettqu mill-benefiċjarju nnifsu, għandu jissodisfa l-kundizzjonijiet applikabbli għal kwalunkwe kuntratt ta' implimentazzjoni (kif speċifikat hawn fuq) u flimkien magħhom, jissodisfa dawn il-kundizzjonijiet li ġejjin: jista' jkopri biss l-implimentazzjoni ta' parti limitata tal-azzjoni, irid ikun iġġustifikat rigward in-natura tal-azzjoni u dak li huwa meħtieġ għall-implimentazzjoni tagħha, irid jiġi ddikjarat b'mod ċar fil-proposta jew trid tinkiseb awtorizzazzjoni bil-miktub minn qabel mill-Aġenzija. L-applikazzjonijiet m'għandhomx jipprevedu l-għoti ta' appoġġ finanzjarju lil partijiet terzi. Il-kontribuzzjoni finanzjarja mill-UE hija ta' EUR 100 000 bħala minimu u ma tistax taqbeż EUR 700 000. Hija limitata għal 85 % tal-kostijiet eliġibbli totali tal-azzjoni. Konsegwentement, parti mill-ispejjeż eliġibbli totali mniżżla fl-istima tal-baġit trid tiġi ffinanzjata minn sorsi oħrajn għajr l-għotja tal-Unjoni. L-ammont tal-għotja la jista' jaqbeż il-kostijiet eliġibbli u lanqas l-ammont mitlub. L-ammonti huma indikati f'euro. L-aċċettazzjoni ta' applikazzjoni mill-Aġenzija Eżekuttiva ma tikkostitwix impenn li ssir għotja daqs l-ammont mitlub mill-benefiċjarju. Il-kostijiet eliġibbli huma kostijiet effettivament imġarrba mill-benefiċjarju ta' għotja li jilħqu l-kriterji li ġejjin: jiġġarbu tul id-dewmien tal-azzjoni kif speċifikat fil-ftehim tal-għotja, bl-eċċezzjoni tal-kostijiet relatati mar-rapporti finali u ċ-ċertifikati. Il-perjodu tal-eliġibbiltà tal-kostijiet jibda kif speċifikat fil-ftehim tal-għotja. Jekk benefiċjarju jista' juri l-ħtieġa li tinbeda l-azzjoni qabel ma jiġi ffirmat il-ftehim, in-nefqa tista' tiġi awtorizzata qabel ma ssir l-għotja. Taħt l-ebda ċirkostanza l-perjodu ta' eliġibbiltà ma jista' jibda qabel id-data tas-sottomissjoni tal-applikazzjoni għall-għotja (ara t-Taqsima 11.1b), huma indikati fl-istima tal-baġit kumplessiv tal-azzjoni, jiġġarbu b'rabta mal-azzjoni li hija s-suġġett tal-għotja u huma meħtieġa għall-implimentazzjoni tal-azzjoni, huma identifikabbli u verifikabbli, b'mod partikolari jiġu rreġistrati fir-rekords tal-kontabilità tal-benefiċjarju u jiġu ddeterminati skont l-istandards applikabbli tal-kontabilità tal-pajjiż fejn il-benefiċjarju huwa stabbilit u skont il-prattiki tal-kontabilità tal-kostijiet tal-benefiċjarju, jikkonformaw mar-rekwiżiti tat-taxxa u l-leġiżlazzjoni soċjali applikabbli, ikunu raġonevoli, ġustifikati, u jikkonformaw mar-rekwiżiti tal-ġestjoni finanzjarja soda, b'mod partikolari dwar l-ekonomija u l-effiċjenza. Il-proċeduri tal-kontabilità u l-awditu interni tal-benefiċjarju jridu jippermettu rikonċiljazzjoni diretta tal-kostijiet u d-dħul iddikjarati rigward l-azzjoni mad-dikjarazzjonijiet korrispondenti tal-kontabilità u d-dokumenti ta' sostenn. Dawn il-kostijiet ta' salarju korrispondenti tal-persunal tal-amministrazzjonijiet nazzjonali jirrigwardaw il-kost tal-attivitajiet li l-awtorità pubblika rilevanti ma twettaqx li kieku ma jkunx ittieħed il-proġett ikkonċernat; kumpens għas-sussistenza bil-kundizzjoni li dawn il-kostijiet ikunu konformi mal-prattiki tas-soltu tal-benefiċjarju, kostijiet tal-ivvjaġġar bil-kundizzjoni li jkunu konformi mal-prattiki tal-ivvjaġġar tas-soltu tal-benefiċjarju, kostijiet magħmula minn kuntratti oħrajn mill-benefiċjarju jew is-sħab tiegħu għall-finijiet li titwettaq l-azzjoni, bil-kundizzjoni li l-kundizzjonijiet stabbiliti fil-ftehim tal-għotja jintlaħqu, kostijiet tal-attività li jinħolqu b'mod dirett mir-rekwiżiti marbuta mat-twettiq tal-azzjoni (il-post, il-kera tal-post, il-kiri ta' tagħmir, l-interpretazzjoni, il-pubblikazzjoni, il-produzzjoni, it-traduzzjoni, id-disseminazzjoni u l-isfruttament tar-riżultati, eċċ.), kostijiet marbuta ma' awditi esterni meta meħtieġa bħala appoġġ għat-talbiet għal ħlasijiet, taxxa tal-valur miżjud mhux deduċibbli ("VAT") għall-attivitajiet kollha li ma jkunux attivitajiet tal-awtoritajiet pubbliċi fl-Istati Membri. ammont b'rata fissa, daqs 7 % tal-kostijiet eliġibbli diretti tal-azzjoni, huwa eliġibbli taħt il-kostijiet indiretti, u jirrappreżenta l-kostijiet amministrattivi ġenerali tal-benefiċjarju li jistgħu jiġu kkunsidrati bħala debitabbli għall-azzjoni. Il-kostijiet indiretti ma jistgħux jinkludu l-kostijiet imniżżla taħt intestatura baġitarja oħra. Tinġibed l-attenzjoni tal-applikant għall-fatt li fil-każ ta' organizzazzjonijiet li jirċievu għotja operattiva, il-kostijiet indiretti ma jibqgħux eliġibbli taħt azzjonijiet speċifiċi. Il-kostijiet li ġejjin m'għandhomx jiġu kkunsidrati bħala eliġibbli: dħul minn kapital, imposti fuq id-dejn u s-servizzjar tad-dejn, provvedimenti għat-telf jew id-dejn, djun dubbjużi, telf fuq il-kambju, il-kostijiet tat-trasferiment mill-Aġenzija ċċarġjati mill-bank tal-benefiċjarju, il-kostijiet iddikjarati mill-benefiċjarju u koperti minn azzjoni oħra li tirċievi għotja mill-Unjoni Ewropea. B'mod partikolari, il-kostijiet indiretti m'għandhomx ikunu eliġibbli taħt għotja għal azzjoni mogħtija lill-benefiċjarju li diġà jkun qed jirċievi għotja operattiva ffinanzjata mill-baġit tal-Unjoni waqt il-perjodu inkwistjoni, kontribuzzjonijiet in natura, nefqa eċċessiva jew bl-addoċċ, il-kostijiet tal-assigurazzjoni għall-parteċipanti mill-pajjiżi terzi għal attivitajiet ta' Bini ta' kapaċitajiet fl-Ewropa, billi l-kopertura tal-assigurazzjoni hija prevista fl-iskema tal-assigurazzjoni ġenerali tal-Inizjattiva Voluntiera tal-Għajnuna tal-UE. L-ammont finali tal-għotja li għandu jingħata lill-benefiċjarju jiġi stabbilit wara t-tlestija tal-azzjoni, mal-approvazzjoni tat-talba għal ħlas li tinkludi d-dokumenti li ġejjin rapport finali li jipprovdi d-dettalji tal-implimentazzjoni u r-riżultati tal-azzjoni, id-dikjarazzjoni finanzjarja finali tal-kostijiet effettivament imġarrba, Il-benefiċjarju huwa meħtieġ li jissottometti, b'sostenn tal-ħlas finali, "Rapport tas-Sejbiet Fattwali dwar ir-Rapport Finanzjarju Finali - Tip I" prodott minn awditur approvat jew f'każ ta' korpi pubbliċi, minn uffiċjal pubbliku kompetenti u indipendenti. Il-proċedura u l-format li għandhom jiġu segwiti minn awditur approvat jew fil-każ ta' korpi pubbliċi, minn uffiċjal pubbliku kompetenti u indipendenti, huma mniżżla fid-dettall fin-"Noti ta' Gwida" li ġejjin: L-użu tal-format tar-rapport stabbilit min-"Noti ta' Gwida" huwa obbligatorju. Jekk il-kostijiet eliġibbli effettivi mġarrba mill-benefiċjarju jkunu inqas minn dawk antiċipati, l-Aġenzija tapplika r-rata ta' kofinanzjament iddikjarata fil-ftehim tal-għotja għan-nefqa effettiva. Fl-eventwalità ta' nuqqas ta' eżekuzzjoni jew eżekuzzjoni manifestament inadegwata ta' azzjoni ppjanata fl-applikazzjoni mehmuża mal-ftehim ta' finanzjament, l-għotja finali titnaqqas skont il-każ. Ħlas ta' prefinanzjament li jikkorrispondi għal 75 % tal-ammont tal-għotja jiġi ttrasferit lill-benefiċjarji fi żmien 30 jum mid-data li fiha l-aħħar waħda miż-żewġ partijiet tiffirma l-ftehim, bil-kundizzjoni li jkunu waslu l-garanziji kollha mitluba. L-Aġenzija tistabbilixxi l-ammont tal-ħlas finali li jkollu jsir lill-benefiċjarju abbażi tal-kalkolu tal-ammont finali tal-għotja (ara t-Taqsima 11.2 ta' hawn fuq). Jekk it-total tal-ħlasijiet ta' qabel ikun ogħla mill-ammont finali tal-għotja, il-benefiċjarju jkun meħtieġ jirrimborża l-ammont imħallas żejjed mill-Kummissjoni permezz ta' ordni ta' rkupru Fl-eventwalità li l-kapaċità finanzjarja tal-applikant ma tkunx sodisfaċenti, tista' tintalab garanzija ta' prefinanzjament li tista' tasal sal-istess ammont tal-prefinanzjament biex jiġu llimitati r-riskji finanzjarji marbuta mal-ħlas tal-prefinanzjament. Il-garanzija finanzjarja, f'euro, għandha tiġi pprovduta minn bank approvat jew istituzzjoni finanzjarja stabbilita f'wieħed mill-Istati Membri tal-Unjoni Ewropea. Meta l-benefiċjarju jkun stabbilit f'pajjiż terz, l-uffiċjal tal-awtorizzazzjoni responsabbli jista' jaqbel li bank jew l-istituzzjoni finanzjarja stabbiliti f'pajjiż terz jistgħu jipprovdu l-garanzija jekk huwa jqis li l-bank jew l-istituzzjoni finanzjarja joffru sigurtà u karatteristiċi ekwivalenti bħal dawk offruti minn bank jew istituzzjoni finanzjarja stabbiliti fi Stat Membru. L-ammonti blokkati f'kontijiet bankarji m'għandhomx jiġu aċċettati bħala garanziji finanzjarji. Il-garanzija għandha tiġi rilaxxata hekk kif il-prefinanzjament jiġi kklerjat b'mod gradwali abbażi ta' ħlasijiet interim jew ħlasijiet ta' bilanċi lill-benefiċjarju, skont il-kundizzjonijiet stabbiliti fil-ftehim tal-għotja. Dan ir-rekwiżit ma japplikax għal: korpi pubbliċi u organizzazzjonijiet internazzjonali taħt liġi pubblika stabbiliti permezz ta' ftehimiet intergovernattivi, aġenziji speċjalizzati maħluqa minn dawn l-organizzazzjonijiet, il-Kumitat Internazzjonali tas-Salib l-Aħmar (KISA) jew il-Federazzjoni Internazzjonali tas-Soċjetajiet tas-Salib l-Aħmar u tan-Nofs Qamar Aħmar. Il-voluntiera u l-organizzazzjonijiet sħab iridu joħolqu sensibilizzazzjoni dwar il-programm Voluntiera tal-Għajnuna tal-UE, bħala eżempju ta' solidarjetà Ewropea. Huma għandhom jagħmlu dan billi jirrikonoxxu b'mod ċar il-kontribut tal-Unjoni Ewropea fl-istadji kollha tal-implimentazzjoni, prinċipalment billi: Jiżguraw li l-identità viżwali tal-UE tiġi inkluża fil-materjali kollha marbuta mal-proġett b'iffukar partikolari fuq l-attivitajiet ta' komunikazzjoni u disseminazzjoni (jekk jogħġbok irreferi għal http://www.echo-visibility.eu/standard-visibility/the-eus-humanitarian-aid-visual-identity). Bħala tali, il-proġett għandu jsemmi, fil-komunikazzjonijiet kollha marbuta mal-attivitajiet li għalihom tintuża l-għotja, li "dan il-proġett huwa kkofinanzjat mill-Unjoni Ewropea għall-Inizjattiva Voluntiera tal-Għajnuna tal-UE". Il-logo tal-Unjoni Ewropea, l-isem u s-slogan għandhom ikunu viżibbli b'mod ċar f'kull prodott tal-komunikazzjoni/viżibbiltà biex jiġu identifikati l-voluntiera bħala parti mill-programm Voluntiera tal-Għajnuna tal-UE u tiżdied is-sensibilizzazzjoni dwar id-dimensjoni Ewropea tal-identità tagħhom. Id-definizzjoni tal-attivitajiet ta' komunikazzjoni u disseminazzjoni permezz ta' pjan ta' komunikazzjoni komuni li jkun disponibbli fuq il-link li ġej: http://ec.europa.eu/echo/en/what/humanitarian-aid/eu-aid-volunteers L-attivitajiet previsti jridu jinkludu l-komponenti ta' hawn taħt li għandhom jiġu kondiviżi fuq bażi ad hoc Prodotti bil-miktub/awdjoviżivi: tal-inqas kontribut wieħed ta' blog, tal-inqas vidjo wieħed, tal-inqas photo story (storja bir-ritratti) waħda (il-kwalità tar-ritratti għandha tkun massima sakemm ikun possibbli u akkumpanjata minn didaskalija qasira li tinkludi l-isem tal-persuna jew tal-post enfasizzat. Kull darba li jkun fattibbli, għandhom jiżdiedu testimonjanzi qosra tal-persuni li jittiħdulhom ritratti). Jekk jogħġbok innota li meta l-lingwa mitkellma fil-qasam ma tkunx l-Ingliż, il-materjal għandu jiġi tradott u/jew jiżdiedu s-sottotitoli bl-Ingliż. Komunikazzjoni permezz tal-midja: Intervisti/kontributi potenzjali b'midja mmirata magħżula minn Uffiċjali ta' Informazzjoni Reġjonali (RIO) u sħab fil-qasam. Il-preżenza fuq il-midja soċjali biex tissaħħaħ is-sensibilizzazzjoni dwar il-programm u jiġu kkomunikati l-istejjer tal-Voluntiera tal-Għajnuna tal-UE lil udjenza usa' għal impatt akbar. L-istrateġija tad-disseminazzjoni għandha tinkludi wkoll is-siti elettroniċi ewlenin tal-organizzazzjonijiet sħab. Il-kondiviżjoni regolari tal-prodotti tal-komunikazzjoni rilevanti kollha mal-ECHO, inkluż l-istatistika dwar l-ilħuq tal-attivitajiet ta' komunikazzjoni mill-organizzazzjoni ospitanti u l-voluntiera. Kull organizzazzjoni għandha tinnomina punt ta' kuntatt li jimmaniġġja b'mod speċifiku l-kwistjonijiet dwar il-komunikazzjoni u l-viżibbiltà; Jekk ma jkunx hemm konformità sħiħa ma' dan ir-rekwiżit, l-għotja tal-benefiċjarju tista' titnaqqas skont id-dispożizzjonijiet tal-ftehim tal-għotja. Minbarra t-test u l-logo rilevanti għall-programm jew is-sottoprogramm tal-UE, l-UE tipprovdi lill-benefiċjarji b'dikjarazzjoni ta' ċaħda ta' responsabbiltà li tiddikjara li l-UE mhijiex responsabbli għall-opinjonijiet murija fil-pubblikazzjonijiet u/jew relatati mal-attivitajiet li għalihom tintuża l-għotja. Bl-eċċezzjoni tal-boroż ta' studju mħallsa lill-persuni fiżiċi u appoġġ dirett ieħor imħallas lil persuni fiżiċi l-aktar fil-bżonn, l-informazzjoni kollha li tirrigwarda l-għotjiet fil-kors ta' sena finanzjarja għandhom jiġu ppubblikati fuq is-sit tal-Internet tal-istituzzjonijiet tal-Unjoni Ewropea mhux aktar tard mit-30 ta' Ġunju tas-sena wara s-sena finanzjarja li fiha jkunu saru l-għotjiet. L-Aġenzija u/jew il-Kummissjoni jippubblikaw l-informazzjoni li ġejja: isem il-benefiċjarju, l-ammont tal-għotja, in-natura u l-għan tal-għotja. Fuq talba motivata u ssostanzjata kif xieraq mill-benefiċjarju, il-pubblikazzjoni għandha tiġi rinunzjata jekk dan l-iżvelar joħloq ir-riskju li jiġu mhedda d-drittijiet u l-libertajiet tal-individwi kkonċernati skont kif protetti mill-Karta tad-Drittijiet Fundamentali tal-Unjoni Ewropea jew li ssir ħsara lill-interessi kummerċjali tal-benefiċjarji. Għajr jekk immarkati bħala fakultattivi, it-tweġibiet tal-applikant għall-mistoqsijiet fil-formola tal-applikazzjoni huma meħtieġa biex tiġi vvalutata u jitkompla l-ipproċessar tal-applikazzjoni għall-għotja skont l-ispeċifikazzjonijiet tas-sejħa għal proposti. Id-dejta personali tiġi pproċessata biss għal dan il-għan mid-dipartiment jew l-Unità responsabbli għall-programm tal-għotja tal-Unjoni kkonċernat (l-entità li taġixxi bħala kontrollur tad-dejta). Id-dejta personali tista' tiġi ttrasferita fuq bażi ta' ħtieġa ta' tagħrif lil partijiet terzi involuti fl-evalwazzjoni tal-applikazzjonijiet jew fil-proċedura tal-ġestjoni tal-għotja, mingħajr preġudizzju ta' trasferiment lill-korpi inkarigati mill-kompiti ta' monitoraġġ u spezzjoni skont il-liġi tal-Unjoni Ewropea. B'mod partikolari, għall-finijiet ta' salvagwardja tal-interessi finanzjarji tal-Unjoni, id-dejta personali tista' tiġi ttrasferita lis-servizzi interni tal-awditjar, lill-Qorti Ewropea tal-Awdituri, lill-Panel ta' Irregolaritajiet Finanzjarji jew lill-Uffiċċju Ewropew Kontra l-Frodi u bejn l-uffiċjali tal-awtorizzazzjoni tal-Kummissjoni u l-aġenziji eżekuttivi. L-applikant għandu d-dritt ta' aċċess għal, u li jirrettifika, id-dejta li tikkonċerna lilu jew lilha. Għal kwalunkwe kwistjoni rigward din id-dejta, jekk jogħġbok ikkuntattja lill-Kontrollur. L-applikanti għandhom id-dritt li jirrikorru għand il-Kontrollur Ewropew għall-Protezzjoni tad-Dejta fi kwalunkwe żmien. Dikjarazzjoni ddettaljata dwar il-privatezza, inkluż informazzjoni ta' kuntatt, hija disponibbli fuq is-sit elettroniku tal-EACEA: L-applikanti u, jekk ikunu entitajiet ġuridiċi, il-persuni li għandhom setgħat ta' rappreżentanza, teħid ta' deċiżjonijiet jew kontroll fuqhom, jiġu infurmati li, jekk ikunu f'waħda mis-sitwazzjonijiet imsemmija: id-dettalji personali tagħhom (l-isem, l-isem mogħti jekk persuna ġuridika, l-indirizz, il-formola legali u l-isem u l-isem mogħti tal-persuni b'setgħat ta' rappreżentanza, teħid ta' deċiżjonijiet jew kontroll, fil-każ ta' persuna ġuridika) jistgħu jiġu rreġistrati fis-STB biss jew fis-STB u s-CED, u jiġu kkomunikati lill-persuni u l-entitajiet imniżżla fid-Deċiżjoni u r-Regolament imsemmija hawn fuq, b'rabta mal-għotja jew it-twettiq ta' kuntratt ta' akkwist jew ftehim ta' għotja jew deċiżjoni. Qabel ma jissottomettu applikazzjoni elettronika, l-applikanti u s-sħab ikollhom jirreġistraw l-organizzazzjoni tagħhom fil-Portal tal-Parteċipanti fl-Edukazzjoni, l-Awdjoviżiv, il-Kultura, iċ-Ċittadinanza u l-Volontarjat u jirċievu Kodiċi tal-Identifikazzjoni tal-Parteċipanti (PIC). Il-PIC jintalab fil-formola tal-applikazzjoni. Il-Portal tal-Parteċipanti huwa l-għodda li biha l-informazzjoni legali u finanzjarja kollha marbuta mal-organizzazzjonijiet tiġi ġestita. Informazzjoni dwar kif wieħed għandu jirreġistra tinsab fil-portal fuq l-indirizz li ġej: L-għodda tippermetti wkoll li l-applikanti jtellgħu dokumenti differenti marbuta mal-organizzazzjoni tagħhom. Dawn id-dokumenti jridu jittellgħu darba u ma jerġgħux jintalbu għal applikazzjonijiet sussegwenti mill-istess organizzazzjoni. Dettalji dwar id-dokument ta' sostenn li jeħtieġ jittella' fil-portal jinsabu fuq: http://ec.europa.eu/education/participants/portal/desktop/en/organisations/register.html Il-proposti għandhom jiġu sottomessi skont ir-rekwiżiti ta' ammissibbiltà u sal-iskadenza stabbilita taħt it-Taqsimiet 3 u 5. L-ebda modifika fl-applikazzjoni mhija permessa ladarba l-iskadenza għas-sottomissjoni tkun skadiet. Madankollu, jekk ikun meħtieġ li jiġu ċċarati ċerti aspetti jew li ssir korrezzjoni ta' żbalji klerikali, l-Aġenzija tista' tikkuntattja lill-applikant għal dan il-għan waqt il-proċess tal-evalwazzjoni. L-applikanti kollha jiġu informati bil-miktub dwar ir-riżultati tal-proċess tal-għażla. L-applikanti li jixtiequ jimlew u jissottomettu formola tal-applikazzjoni elettronika (eForm) iridu jirreferu għal https://eacea.ec.europa.eu/documents/eforms_en u jsegwu l-proċedura. Il-formola tal-applikazzjoni elettronika mimlija kif xieraq trid tiġi sottomessa sal-12:00 (nofsinhar, ħin ta' Brussell) fl-1.4.2015 għall-ewwel skadenza u fl-1.9.2015 għat-tieni skadenza. Fil-każ ta' mistoqsijiet, jekk jogħġbok ikkuntattja lil: EACEA-EUAID-VOLUNTEERS@ec.europa.eu Permezz tas-sentenza tagħha tat-30 ta' April 2013 fil-Kawża T-304/11, il-Qorti Ġenerali tal-Unjoni Ewropea ("il-Qorti Ġenerali") annullat ir-Regolament definittiv sa fejn jikkonċerna l-kumpanija Alumina. Id-deċiżjoni tal-Qorti Ġenerali ġiet ikkonfermata mill-Qorti tal-Ġustizzja ("QĠ") fis-sentenza tagħha tal-1 ta' Ottubru 2014 fil-Kawża C-393/13 P. Għalhekk, l-importazzjonijiet lejn l-Unjoni tat-trab żeolit A mill-kumpanija Alumina ma għadhomx soġġetti għall-miżuri antidumping imposti bir-Regolament definittiv flimkien mad-Deċiżjoni. Għaldaqstant, kull dazju antidumping imħallas skont ir-Regolament ta' Implimentazzjoni tal-Kunsill (UE) Nru 464/2011 fuq l-importazzjonijiet ta' trab żeolit A li attwalment jaqa' taħt il-kodiċi NM ex 2842 10 00 (il-kodiċi TARIC 2842100030) prodott u esportat minn Alumina d.o.o. Zvornik ("Alumina") u li joriġina fil-Bosnja-Ħerzegovina, għandu jitħallas lura jew jiġi rimess. Il-ħlas lura jew ir-remissjoni jridu jintalbu mingħand l-awtoritajiet doganali nazzjonali skont il-leġiżlazzjoni doganali applikabbli. Il-QĠ, permezz tas-sentenza tagħha tal-1 ta' Ottubru 2014 fil-Kawża C-393/13 P, ċaħdet l-appell kontra s-sentenza tal-Qorti Ġenerali li kienet annullat ir-Regolament definittiv sa fejn dan jikkonċerna l-kumpanija Alumina. Il-QĠ kkonfermat il-konstatazzjoni tal-Qorti Ġenerali li l-Kummissjoni wettqet żball ta' valutazzjoni billi kkunsidrat, għall-finijiet tal-kostruzzjoni tal-valur normali, element (fil-forma ta' primjum ta' riskju għal konsumatur speċifiku) li kien tali li jaffettwa n-natura normali tal-bejgħ b'tali mod li dan il-valur normali ma baqax jirrifletti mill-iktar qrib possibbli l-prezz ta' bejgħ ta' prodott, kif ikun jekk il-prodott inkwistjoni jinbiegħ fil-pajjiż ta' oriġini fi tranżazzjonijiet kummerċjali normali. Għalhekk il-Kummissjoni ddeċidiet li tiftaħ mill-ġdid l-investigazzjoni antidumping fir-rigward tal-importazzjonijiet tat-trab żeolit A li joriġina fil-Bosnja-Ħerzegovina. Il-ftuħ mill-ġdid huwa limitat fil-kamp ta' applikazzjoni għall-implimentazzjoni tas-sejba tal-QĠ kif imfakkar hawn fuq. Il-partijiet interessati kollha huma b'dan mistiedna jippreżentaw fehmiethom, iressqu l-informazzjoni u jipprovdu evidenza ta' sostenn. Din l-informazzjoni u l-evidenza ta' sostenn għandhom jaslu għand il-Kummissjoni fit-terminu preskrittiv stipulat fil-punt 4(a). Barra minn hekk, il-Kummissjoni tista' tisma' lill-partijiet interessati, sakemm dawn jagħmlu talba li turi li hemm raġunijiet partikolari għalfejn dawn għandhom jinstemgħu. Din it-talba trid issir fit-terminu preskrittiv stipulat fil-punt 4(b). Il-partijiet interessati li jipprovdu informazzjoni "Ristretta" huma mitluba jipprovdu sommarji mhux kunfidenzjali tagħha skont l-Artikolu 19(2) tar-Regolament bażiku, li se jiġu mmarkati bil-kliem "Għall-ispezzjoni mill-partijiet interessati". Dawn is-sommarji jridu jkunu ddettaljati biżżejjed sabiex is-sustanza tal-informazzjoni mressqa b'mod kunfidenzjali tinftiehem b'mod raġonevoli. Jekk parti interessata li tippreżenta informazzjoni kunfidenzjali ma tipprovdix taqsira mhux kunfidenzjali tagħha fil-format u l-kwalità mitluba, din l-informazzjoni tista' tiġi injorata. Il-partijiet interessati huma mistiedna jressqu s-sottomissjonijiet u t-talbiet kollha permezz tal-posta elettronika inklużi dokumenti ta' prokuri u ta' ċertifikazzjoni skenjati, bl-eċċezzjoni ta' tweġibiet voluminużi li jiġu ppreżentati fuq CD-ROM jew DVD bl-idejn jew permezz ta' ittra rreġistrata. Bl-użu tal-posta elettronika, il-partijiet interessati jkunu qed jesprimu l-qbil tagħhom mar-regoli applikabbli għas-sottomissjonijiet elettroniċi li jinsabu fid-dokument "CORRESPONDENCE WITH THE EUROPEAN COMMISSION IN TRADE DEFENCE CASES" (Korrispondenza mal-Kummissjoni Ewropea f'każijiet relatati mad-difiża tal-kummerċ) ippubblikat fuq il-websajt tad-Direttorat Ġenerali għall-Kummerċ: http://trade.ec.europa.eu/doclib/docs/2011/june/tradoc_148003.pdf Il-partijiet interessati jridu jindikaw isimhom, l-indirizz, in-numru tat-telefon u indirizz tal-posta elettronika validu u għandhom jiżguraw li l-indirizz elettroniku pprovdut ikun indirizz elettroniku tan-negozju uffiċjali li jiffunzjona u li jiġi kkonsultat kuljum. Ladarba d-dettalji ta' kuntatt ikunu stabbiliti, il-Kummissjoni tikkomunika mal-partijiet interessati permezz tal-posta elettronika biss, sakemm dawn ma jitolbux speċifikament li d-dokumenti kollha mill-Kummissjoni jintbagħtu b'mezz ieħor ta' komunikazzjoni jew sakemm in-natura tad-dokument li għandu jintbagħat ma jkunx jeħtieġ l-użu ta' posta rreġistrata. Għal aktar regoli u informazzjoni dwar il-korrispondenza mal-Kummissjoni inklużi l-prinċipji li japplikaw għas-sottomissjonijiet bil-posta elettronika, il-partijiet interessati għandhom jikkonsultaw l-istruzzjonijiet ta' komunikazzjoni mal-partijiet interessati msemmija hawn fuq. L-indirizz tal-Kummissjoni għall-korrispondenza: F'każijiet fejn xi parti interessata tirrifjuta l-aċċess għall-informazzjoni meħtieġa jew ma tipprovdihiex fit-termini preskrittivi stipulati, jew tfixkel b'mod sinifikanti l-investigazzjoni, is-sejbiet, sew jekk pożittivi kif ukoll jekk negattivi, jistgħu jsiru abbażi tal-fatti disponibbli, skont l-Artikolu 18 tar-Regolament bażiku. Jekk jinstab li xi parti interessata tkun tat informazzjoni falza jew qarrieqa, l-informazzjoni tista' tiġi injorata, u jistgħu jintużaw il-fatti disponibbli. Jekk parti interessata ma tikkooperax jew tikkoopera biss parzjalment u s-sejbiet għalhekk ikunu bbażati fuq il-fatti disponibbli skont l-Artikolu 18 tar-Regolament bażiku, ir-riżultat jista' jkun anqas favorevoli għal dik il-parti milli kieku tkun ikkooperat. Nuqqas li tingħata risposta kompjuterizzata ma għandhiex titqies li tikkostitwixxi nuqqas ta' koperazzjoni, sakemm dik il-parti interessata turi li l-preżentazzjoni tar-risposta kif mitlub ma tirriżultax f'piż żejjed mhux raġonevoli jew spiża addizzjonali mhux raġonevoli. Il-parti interessata għandha tikkuntattja lill-Kummissjoni minnufih. Il-partijiet interessati jistgħu jitolbu l-intervent tal-Uffiċjal tas-Seduta għal proċedimenti kummerċjali. L-Uffiċjal tas-Seduta jagħmilha ta' medjatur bejn il-partijiet interessati u s-servizzi ta' investigazzjoni tal-Kummissjoni. L-Uffiċjal tas-Seduta jirrieżamina t-talbiet għall-aċċess għall-fajl, it-tilwim dwar il-kunfidenzjalità tad-dokumenti, it-talbiet għal estensjoni tat-termini preskrittivi u t-talbiet għas-smigħ minn partijiet terzi. L-Uffiċjal tas-Seduta jista ' jorganizza seduta ta' smigħ ma' parti interessata individwali u jagħmilha ta' medjatur sabiex jiżgura li d-drittijiet tad-difiża tal-partijiet interessati jkunu qed jitħaddmu bis-sħiħ. L-Uffiċjal tas-Seduta jipprovdi wkoll l-opportunitajiet biex issir seduta li tinvolvi l-partijiet u li tagħmilha possibbli li jiġu ppreżentati fehmiet differenti u li jitressqu argumenti kuntrarji dwar kwistjonijiet li jirrigwardaw, fost affarijiet oħra, l-istabbiliment ta' valur normali. Għal aktar informazzjoni u għad-dettalji ta' kuntatt, il-partijiet interessati jistgħu jikkonsultaw il-paġni web tal-Uffiċjal tas-Seduta fuq il-websajt tad-DĠ Kummerċ: http://ec.europa.eu/trade/trade-policy-and-you/contacts/#_hearing-officer L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex iressqulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301) jew permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7500 — Bain Capital/Ibstock Group, f'dan l-indirizz: L-attivitajiet kummerċjali tal-impriżi kkonċernati huma: Siemens hija korporazzjoni ta' ishma Ġermaniża, li għandha l-kwartieri ġenerali tagħha fi Munich, il-Ġermanja. Siemens toffri firxa wiesgħa ta' prodotti u servizzi lill-klijenti permezz tad-diviżjonijiet kummerċjali li ġejjin: Teknoloġiji tal-Bini, Fabbrika Diġitali, Maniġment tal-Enerġija, Kura tas-Saħħa, Mobilità, Enerġija u Gass, Servizzi ta' Ġenerazzjoni tal-Enerġija, Industriji tal-Proċessi u Drives, Enerġija mir-Riħ u Enerġija Rinnovabbli, u Servizzi Finanzjarji. Il-portafoll tal-prodotti ta' Siemensjinkludi turbini tal-gass, turbini tal-fwar, ġeneraturi u kompressuri. Siemens tipproduċi wkoll muturi elettriċi, Dresser-Rand hija kumpanija pubblika tal-Istati Uniti tal-Amerika bil-kwartieri ġenerali fi Houston, Texas. Dresser-Rand tiffoka fuq klijenti ta' servizzi fis-settur taż-żejt u l-gass (oil and gas, O&G) bi prodotti ddisinjati għal applikazzjonijiet tul il-katina ta' valur tal-O&G: esplorazzjoni u produzzjoni upstream, trasport midstream, LNG u ħżin u proċessar downstream, u distribuzzjoni ta' O&G u prodotti sekondarji relatati. Il-portafoll ta' prodotti ta' Dresser-Rand jinkludi kompressuri tal-gass ċentrifugali u b'moviment alternat, turbini żgħar tal-gass u tal-istim, gas expanders, magni tal-gass u tad-diesel u pannelli ta' kontroll assoċjati. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil partijiet terzi interessati biex iressqulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7429 — Siemens/Dresser-Rand, fl-indirizz li ġej: L-attivitajiet kummerċjali tal-impriżi kkonċernati huma: Il-Kummissjoni tistieden lil partijiet terzi interessati biex iressqulha l-kummenti li jista' jkollhom dwar l-operazzjoni proposta. Il-kummenti għandhom jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7495 — APAX/EVRY, fl-indirizz li ġej: